P6_TA(2006)0032
Kambodža
Euroopa Parlamendi resolutsioon poliitiliste repressioonide kohta Kambodžas
Euroopa Parlament,
— võttes arvesse oma 13. jaanuari 2005. aasta (1) ja 10. märtsi 2005. aasta (2) resolutsioone Kambodža
kohta ning oma 1. detsembri 2005. aasta resolutsiooni inimõiguste olukorra kohta Kambodžas, Laoses
ja Vietnamis (3);
— võttes arvesse Euroopa Ühenduse ja Kambodža Kuningriigi vahelist 1997. aasta koostöölepingut (4);
— võttes arvesse inimõiguste kaitsjaid käsitlevaid ELi suuniseid, mille nõukogu kiitis heaks 14. juunil
2004;
— võttes arvesse 1998. aasta ÜRO inimõiguste kaitsjate deklaratsiooniga kindlaks määratud standardeid;
— võttes arvesse ÜRO peasekretäri inimõiguste eriesindaja Kambodžas Yash Ghai 27. detsembri 2005.
aasta avaldust;
— võttes arvesse ÜRO inimõiguste ülemkomissari 4. jaanuari 2006. aasta avaldust;— võttes arvesse Maailmapanga 9. jaanuari 2006. aasta avaldust Kambodža kohta;— võttes arvesse eesistuja poolt 13. jaanuaril 2006 Euroopa Liidu nimel esitatud deklaratsiooni halveneva
poliitilise olukorra kohta Kambodžas;
— võttes arvesse kodukorra artikli 115 lõiget 5,
A. arvestades, et viimastel nädalatel on poliitiline repressioon Kambodžas dramaatiliselt suurenenud ning
mitmed inimõiguste töötajad, ajakirjanikud ja ametiühingute liikmed vahistati laimamissüütegude tõttu;
B. arvestades, et Kambodža inimõiguste keskuse juhataja Kem Sokha'l, Kambodža inimõiguste keskuse
tegevdirektor ja raadiodirektor Pa Nguon Teang'il, Kambodža sõltumatu õpetajate ühenduse esimees
Rong Chhun'il ja “Beehive” raadio direktor Mam Sonando'l seisab ees kohtuprotsess;
C. arvestades, et Yeng Virak ja Kem Sokha vabastati kautsjoni vastu, kuid süüdistustest ei loobutud;
D. arvestades, et Kambodža ametivõimud otsivad samadel põhjustel töötajate vaba ametiühingu esimeest
Chea Monyt, üliõpilaste demokraatialiikumise peasekretäri asetäitjat Ea Channat, Kambodža sõltumaturiigiteenistujate ühenduse esimeest Men Nathi, endise kuninga Sihanouki sekretäri prints Sisowath
Tomicot ja endise kuninga Sihanouki nõustajat Say Boryt;
E. arvestades, et mitmed teised aktivistid ja opositsiooni liikmed on riigist vahistamise ja tagakiusamise
ohu tõttu lahkunud;24.11.2006 C 287 E/334 Euroopa Liidu Teataja
Neljapäev, 19. jaanuar 2006ET
(1) ELT C 247 E, 6.10.2005, lk 161.
(2) ELT C 320 E, 15.12.2005, lk 280.
(3) Vastuvõetud tekstid, P6_TA(2005)0462.
(4) EÜT L 269, 19.10.1999, lk 18.
F. pidades seda repressiivset taktikat valitsuse püüdeks panna vaikima rahumeelsed valitsuse kriitikud ja
kõrvaldada nii viimane tõhus poliitiline opositsioon; arvestades, et ka need sündmused on murettekitav
märk Kambodža demokraatia nõrgenemisest;
G. arvestades, et 22. detsembril 2005 mõisteti opositsioonijuht Sam Rainsyle tema juuresolekuta 18 kuud
vangistust peaministri ja rahvuskogu esimehe esitatud laimamissüüdistuste alusel;
H. arvestades, et Kambodža parlamendi liikme Cheam Channy kohtuprotsess toimus augustis 2005, ta
mõisteti süüdi ning talle määrati karistuseks seitse aastat vangistust;
I. arvestades, et ÜRO omavolilise kinnipidamise töörühm otsustas, et Cheam Channy kinnipidamisega
rikutakse nii Kambodža kui ka rahvusvahelist õigust,
1. on sügavalt mures hiljutiste vahistamiste ja kohtuliku jälituse pärast ning nõuab tungivalt, et
Kambodža valitsus kaaluks väga hoolikalt selliste meetmete kokkusobivust oma rahva ja abiandjate suhtesvõetud kohustustega ehitada üles avatum, demokraatlik ja õiglane ühiskond;
2. võtab teadmiseks eelpool nimetatud hiljuti vahistatud inimõiguste aktivistide vabastamise ja nõuab
kõikide nende vastu esitatud süüdistuste tühistamist ning nõuab kõikide hetkel vabaduses olevate inimõi-guste aktivistide vastaste süüdistuste ja vahistamismääruste tühistamist; nõuab peale selle igasuguse inimõi-guste aktivistide vastu suunatud hirmutamise ja ahistamise peatamist Kambodžas;
3. nõuab tungivalt, et Kambodža lõpetaks oma rahvusvahelisest õigusest ning eriti kodaniku- ja poliitiliste
õiguste rahvusvahelisest paktist tulenevate kohustuste rikkumise ning vabastaks viivitamatult CheamChanny; nõuab ka Sam Rainsy kohtuotsuse tühistamist ning tema ja Chea Poch'i saadikupuutumatuse taas-
tamist;
4. usub kindlalt, et poliitilise opositsiooni, ametiühingute, meedia ja VVOde juhtisikute jätkuv kinnipida-
mine ning kriminaalõiguse kasutamine juhtudel, kui väljendatakse lahknevat arvamust poliitiliste vaadete ja
poliitika küsimuses, saadab murettekitava teate abiandjate ühendusele, millele valitsus toetub umbes 50%
ulatuses oma aastaeelarvest;
5. tuletab Kambodža valitsusele meelde, et ta peab täitma oma kohustusi seoses demokraatlike põhimõ-
tete ja põhiliste inimõigustega, mis on eespool nimetatud koostöölepingu oluline koostisosa, nagu on
määratletud nimetatud lepingu artiklis 1;
6. kutsub komisjoni ja nõukogu üles vastama eelseisval nõuanderühma kohtumisel viimasele kodaniku-
ja poliitiliste õiguste rikkumisele selgelt ja ühemõtteliselt, kooskõlastades vastuse abiandjate ühendusega;
7. väljendab toetust ÜRO peasekretäri inimõiguste eriesindajale Kambodžas ja ÜRO inimõiguste ülemko-
missari büroole, kelle mandaadid hõlmavad inimõiguste kaitset ja järelevalvet;
8. väljendab muret, et Kambodža kohtusüsteemi kasutamine repressioonivahendina poliitilise oposit-
siooni ja kodanikuühiskonna vastu tekitab tõsiseid kahtlusi Kambodža valitsuse võetud kohustuses rajadapunaste khmeeride kohus vastavalt kohtuliku sõltumatuse, õiglase kohtumõistmise ja nõuetekohase menet-
luse rahvusvahelistele standarditele, nagu lepiti ÜROga kokku juunis 2003 ja kahtleb vajaduses tunnistada
peaministri büroo laimamine kriminaalkuriteoks;
9. usub kindlalt, et lahknevate seisukohtade ja arvamustega tuleks tegeleda pigem avalike arutelude abil,
mitte kriminaalõigusega, ning nõuab laimamissüüdistuste alusel toimuva kohtuliku jälituse lõpetamist, kuna
seda on võimalik hõlpsasti poliitilistel eesmärkidel kuritarvitada;24.11.2006 C 287 E/335 Euroopa Liidu Teataja
Neljapäev, 19. jaanuar 2006ET
10. kutsub ELi üles võtma meetmeid eespool nimetatud EÜ ja Kambodža vahelise koostöölepingu artiklis
1 sätestatud põhivabaduste järgimise tagamiseks ning tagamiseks, et kodanikuvabaduste vastu suunatud
rünnakutel on tagajärjed; samuti kutsub ELi üles tegema oma finantsabi jätkumine sõltuvaks Kambodžainimõiguste olukorra paranemisest;
11. kordab oma nõudmist, et Euroopa Parlamendi ad hoc delegatsioon külastaks Kambodžat, et hinnata
koostöölepingu artikli 1 sätetest kinnipidamist ning kinnipeetavate parlamendiliikmete, meedia esindajateja ametiühingujuhtide olukorda riigis;
12. kutsub Kambodža ametivõime üles rakendama täielikult 1951. aasta konventsiooni pagulasseisundi
kohta seoses mägipagulaste kaitsega, hoidudes ebaseaduslikust sundväljasaatmisest Vietnami, ja seoses
pagulasseisundi andmisega Vietnamist põgenevatele etnilistele Kromi khmeeridele;
13. teeb presidendile ülesandeks edastada käesolev resolutsioon nõukogule, komisjonile, ÜRO inimõi-
guste ülemkomissarile, ÜRO peasekretäri inimõiguste eriesindajale Kambodžas, Maailmapanga presidendile,ASEANi sekretariaadile ning Kambodža Kuningriigi valitsusele ja rahvuskogule.
P6_TA(2006)0033
Puudega inimesed ja areng
Euroopa Parlamendi resolutsioon puudega inimeste ja arengu kohta
Euroopa Parlament,
— võttes arvesse Euroopa Ühenduse asutamislepingu artiklit 13;
— võttes arvesse inimõiguste ja põhivabaduste kaitse Euroopa konventsiooni artikleid 21 ja 26, mis sätes-
tavad puuetega inimeste õigused;
— võttes arvesse Euroopa Liidu lepingu artiklit 6 ja inimõiguste ja põhivabaduste kaitse Euroopa konvent-
siooni artiklit 14;
— võttes arvesse AKV-ELi parlamentaarse ühisassamblee 1. novembri 2001. aasta resolutsiooni puuetega
inimeste ja vanemate inimeste kohta AKV riikides (1) ja 21. märts 2002. aasta resolutsiooni tervishoiu-
küsimuste, noorte, eakate ja puuetega inimeste kohta (2);
— võttes arvesse oma 3. septembri 2003. aasta resolutsiooni komisjoni teatise “Puuetega inimeste õiguste
ja väärikuse edendamiseks ning kaitsmiseks õiguslikult siduva ÜRO instrumendi loomine”(KOM(2003)0016) kohta (
3);
— võttes arvesse ÜRO aastatuhande arengueesmärke (ÜRO Peaassamblee 16. septembri 2005. aasta reso-
lutsioon 60/1 2005. aasta tippkohtumise tulemuste kohta);
— võttes arvesse Maailma Tervishoiuorganisatsiooni (WHO) 25. mai 2005 resolutsiooni WHA 58.23
puuete, sealhulgas ennetamise, haldamise ja rehabilitatsiooni kohta;24.11.2006 C 287 E/336 Euroopa Liidu Teataja
Neljapäev, 19. jaanuar 2006ET
(1) EÜT C 78, 2.4.2002, lk 64.
(2) EÜT C 231, 27.9.2002, lk 55.
(3) ELT C 76 E, 25.3.2004, lk 231.